Уладзімер Караткевіч быў ня толькі аўтарам кніг, але й яркім пэрсанажам нашага жыцьця, пра якога дагэтуль распавядаюць мноства гісторый – сьмешных і страшных, таямнічых і захапляльных. З часам гісторыі гэтыя робяцца толькі цікавейшымі. Дзе толькі ні вандраваў Караткевіч і што толькі зь ім ні здаралася.

Гэтым летам на два месяцы – ліпень і жнівень -- мы адправімся ў падарожжа па ягоных сьлядах разам зь перадачай “Вострая Брама”, якую шмат разоў прысьвячалі Караткевічу – ягоным гісторыям і ягоным памятным адрасам. Караткевіч і літаратура, Караткевіч і ўлада, Караткевіч і грошы, Караткевіч і сьмерць... За гады гэтыя перадачы склаліся ў адмысловую сэрыю, якую мы назавем “Па сьлядах аднаго Караткевіча”.

Кожную нядзелю, пачынаючы зь першага ліпеня, на хвалях Свабоды.